Եվս մեկ բնագավառ, որում էլեկտրոնային տեսությունը գտավ հաջող կիրառություն, հանդիսացավ մագնիսաօպտիկան։ Լորրենցը գնահատական տվեց այնպիսի երևույթների, ինչպիսիք են Ֆարադեյի երևույթը (բևեռացման հարթության պտտումը մագնիսական դաշտում) և Կերրի մագնիսաօպտիկական երևույթը (մագնիսական միջավայրից ճառագայթվող լուսի բևեռացման փոփոխումը)[64]։ Սակայն էլեկտրոնային տեսության ամենահամոզիչ վկայությունը դարձավ տարրապատկերային գծերի մագնիսական ճեղքման բացատրությունը, հայտնի որպես Զեեմանի էֆեկտ։ Պիտեր Զեեմանի մագնիսական դաշտում նատրիումի լուսակի D-գծերի լայնացման հետևող փորձերի առաջին արդյունքները, 1896 թվականի հոկտեմբերի 31-ին զեկուցվեցին Նիդերլանդների գիտությունների ակադեմիային։ Արդեն մի քանի օր անց, Լորենցը, ով ներկա էր այդ նիստին, նոր երևույթին բացատրություն տվեց և բացահայտեց մի շարք հատկություններ։ Նա ցույց տվեց մագնիսական դաշտի երկայնքով և լայնքով նկատվելու հեպքում ընդլայնված գծի ծայրերի բևեռացման բնույթը, որը հաստատվեց Զեեմանի կողմից առաջիկա ամսվա ընթացքում։ Հաջորդ բացահայտումը վերաբերվում էր ընդլայնված գծի կառուցվածքին, որը իրականում պետք է ներկայացնի կրկնօրինակ՝ (երկու գծեր) երկայնակի ուսումնասիրման ժամանակ, և եռօրինակ՝ (երեք գծեր) լայնակիի ժամանակ։ Կիրառելով ավելի ժամանակակից սարքավորումներ, հաջորդ տարում Զեեմանը հաստատեց տեսության այդ ենթադրությունը ևս։ Լորենցի դատողությունները հիմնված էին լիցքավորված մասնիկների տատանումների վերլուծման վրա («իոնների» գիտնականի այն ժամանակվա տերմինաբանությամբ) հավասարակշռության դիրքի մոտ շարժման մեջ դաշտի ուղղությամբ և ուղղահայաց հարթության շարժման մեջ։ Երկայնական տատանումները, որոնց վրա մագնիսական դաշտը չի գործում, բերում են չհատվող գծերի ճառագայթման հայտնվելուն լայնակի դիտարկման ժամանակ, այդ դեպքում ինչպես ուղղահայաց հարթությունում տատանումները տալիս են երկու գիծ, խառնված e H / 2 m c {\displaystyle eH/2mc} մեծության վրա, որտեղ H {\displaystyle H} -ը մագնիսական դաշտի լարվածությունն է, e {\displaystyle e} և m {\displaystyle m} -ը՝ «իոնի» լիցքն ու զանգվածը, c {\displaystyle c} -ն՝ վակուումում լույսի արագությունը[69]։